गिद्धौर (गुड्डू बर्नवाल) : समृद्धि और उल्लास का पर्व दीपावली सोमवार को धनतेरस से शुरू हो रहा है। गिद्धौर के व्यवसाइयों को उम्मीद है कि धनतेरस पर सोमवार को मां लक्ष्मी बाजार पर भी खूब धन बरसाएंगी। आभूषण से लेकर ऑटोमोबाईल, बर्तन, होम एप्लायंस, इलेक्ट्रॉनिक्स आदि दुकानों में तैयारी पूरी कर ली गई है। सोमवार की सुबह से देर रात तक बाजार गुलजार रहेगा। धनतेरस, छोटी दीपावली , दीपावली (लक्ष्मी-गणेश पूजा व काली पूजा), गोवर्धन पूजा और फिर भाई दूज तक पांचों दिन घर से लेकर बाजारों में रौनक रहेगी।